《辛巳秋后访卢子俞作》
宋代·陈藻

本是吾乡少富藏，五年亢旱太难当。
麦苗俱尽村如洗，蔬芋全无市亦荒。
笑我拟为饥莩去，访君那得酒肴尝。
更生一见真欢喜，忍听他人尚绝粮。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。